ህዝባዊ ምርመራን ሓበሬታን ኣብ ናይጀርያ፡ ኣባላት ኮሚዩኒቲን ዘይመንግስታውያን ትካላትን ብዛዕባ'ቲ ኣዝዩ ምቁር ጣዕሚ ዘለዎ ኮደይን እተሓውሶ ኣወላፊ ሽሮፓ፡ ዝገብሩዎ ዘለዉ ምርመራን ሓበሬታን ሰፊሕ ኣቓልቦ ረኺቡ ኣሎ። ኣብ ዝሓለፈ ዓመት ባይቶ ናይጀርያ መንእሰያት ደቀንስትዮ በዚ ሽሮፖ እዚ ዝያዳ ተጠቃዕቲ ምዃነን ሓቢሩ። ብፍላይ ኣብቲ ኣልኮል ምጥቃም ዘይፍቀደሉ ሰሜናዊ ክፋል ናይጀርያ መብዝሕተአን ኣስላም ደቀንስትዮ እዚ ፈውሲ ሰዓል እናተባህለ ክወሃብ ዝጸንሐ መርዛም ሽሮፖ ከም ምርጫ ክጥቀማሉ ጸኒሐን እየን። ኣብ ዝሓለፈ ሰነ ጥራሕ ከፊ ኣብ ዝተባህለ ቦታ ናይጀርያ ልዕሊ 2,000 ደቀንስትዮ ኣብ ምርመራን ሓበሬታን ተሳቲፈን። ኣብ ሓምለ እውን ካዱና ኣብ ዝተባህለ ካልእ ናይ ምጽራይን ሓበሬታን ኣጋጣሚ ልዕሊ 4,000 ተማሃሮ ዩኒቨርሲቲ ተኣኪቦም ነቲ ዶኩሜንታሪ ፊልም ናይቲ ወልፊ ዘሕድር ሽሮፖ ብሓባር ርእዮምን ተኻቲዖሙሉን። ነዚ ዘይሕጋዊ ሓደገኛ ሽሮፖ ንምክልኻል ብዙሓት ትካላትን ግዱሳትን ይጽዕሩሉ ኣለዉ። መግለጺ ስእሊ, ኣጎሳጎስቲ፡ ንናእሽቱ ደቀንስትዮ ሓደገኛነት ኮደይን ሽሮፖ የጠንቅቑ ዓይኒ ኣፍሪቃ ኣብ ምርመራ እተሰምየ ብቢቢሲ ዝተሰርሐ ናይ ምርመራን ምጽራይን ሰነዳዊ ፊልም ነዚ ነገር እዚ ኣብ ምቅላስ ልዑል ተራ ተጻዊቱ እዩ። መስራቲት ማሊንዳ ጌትስ፡ ማይሮ ማንዳራ፡ "ሽኮር ሽኮር ዝጥዕም ኣብ ናይጀርያ ሕዱር ወልፊ ከሕድር ዝጀመረ ሽሮፖ ንምውጋድ እንቃለሰሱ ጥርዚ በጺሑ እዩ" ኢላ። ድሕሪ እቲ እገዳ ልዕሊ 100 ኣወዳትን ኣዋልድን መንእሰያት ሓገዝ ደልዮም ደዊሎሙለይ እዮም ደማ ትብል። ኣብ ኣብያት ትምህርቲ መሳጊድ፡ ኣብያተ ክርስትያን እታ ሃገርን ማእከላት መንእሰያትን ቀጻሊ ናይ ምርመራን ኣስተምህሮን ጎስጓስ ተካይድ ምህላዋ ድማ ገሊጻ። 5.
